open-index/open-wikipedia-markdown huggingface dataset:
Χανς Ακέλις

Ο **Χανς Γκέοργκ Ακέλις** (*Hans Georg Achelis*, 16 Μαρτίου 1865 &ndash; 25 Φεβρουαρίου 1937) ήταν Γερμανός Προτεστάντης (Ευαγγελικός) εκκλησιαστικός ιστορικός, θεολόγος και αρχαιολόγος, καθηγητής πανεπιστημίου.

Ο Ακέλις γεννήθηκε στο Χάστεντ, χωριό-προάστιο του Δήμου της Βρέμης, και ήταν γιος του Προτεστάντη θεολόγου, εφημερίου και καθηγητή της Πρακτικής Θεολογίας στο Πανεπιστήμιο του Μάρμπουργκ Ερνστ Κρίστιαν Ακέλις (1838-1912). Ο Χανς σπούδασε (1883-1888) θεολογία και φιλολογία στα Πανεπιστήμια του Ερλάνγκεν, του Μάρμπουργκ και του Βερολίνου, με διδακτορική διατριβή με τίτλο *Das Symbol des Fisches und die Fischdenkmäler der römischen Katakomben*.

Ο Ακέλις ασχολήθηκε ιδιαιτέρως με την αρχαιολογία των τριών πρώτων αιώνων του Χριστιανισμού. Ως οπαδός της ορθολογιστικής σχολής, δεν απομακρύνθηκε από την παράδοση από φόβο μήπως κλονισθούν οι βάσεις των εκκλησιαστικών θεσμών. Τα έργα του χαρακτηρίζονται έτσι από διστακτικότητα και μετριοπάθεια. Πιο ενδιαφέροντα έργα του θεωρούνται τα εξής:

* «Ο Χριστιανισμός στους τρεις πρώτους αιώνες», 2 τόμοι, Λειψία 1925
* «Ρωμαϊκές κατακόμβες στην Κατάνη», Βερολίνο 1932
* «Οι κατακόμβες της Νάπολης», Λειψία 1936

Ο Χανς Ακέλις απεβίωσε στη Λειψία σε ηλικία 72 ετών.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 277

Κατηγορία:Γερμανοί ιστορικοί
Κατηγορία:Γερμανοί αρχαιολόγοι
Κατηγορία:Γερμανοί θεολόγοι
Κατηγορία:Καθηγητές Πανεπιστημίου της Λειψίας
Θλάση

**Θλάση** είναι η συστροφή, τράβηγμα ή ρήξη ενός μυός ή τένοντα, ή και των δύο. Ο τραυματισμός συμβαίνει όταν οι ίνες υπερβαίνουν την ικανότητα διάτασής τους ή λόγω ξαφνικής συστολής ή προσπάθειας μεγαλύτερης από τη βιολογική ικανότητα αντίστασης στην ένταση. Η θλάση μπορεί να εμφανιστεί ξαφνικά ή να αναπτυχθεί με την πάροδο του χρόνου. Όταν ένας παρόμοιος τραυματισμός συμβαίνει σε έναν σύνδεσμο, είναι γνωστό ως διάστρεμμα.

Οι αθλητές που παίζουν αθλήματα επαφής μπορεί να υποστούν θλάσεις, οι οποίες μπορούν επίσης να συμβούν από την επανάληψη της ίδιας κίνησης ξανά και ξανά, όπως στο τένις ή στο γκολφ. Όπως τα διαστρέμματα, οι θλάσεις διακρίνονται σε ήπιες έως βαριές, από μια μικρή διάταση έως τη μερική ή ολική ρήξη του μυός ή του τένοντα. Οι συνήθεις θλάσεις εμφανίζονται συνήθως στους μύες της πλάτης ή στους οπίσθιους μηριαίους μύες. Τα συμπτώματα περιλαμβάνουν πόνο, μυϊκούς σπασμούς, πρήξιμο και δυσκολία στην κίνηση των μυών. Η άμεση θεραπεία περιλαμβάνει πέντε βήματα που συντομεύονται ως P.R.I.C.E.: προστασία, ξεκούραση, πάγος, συμπίεση, ανύψωση. Μπορεί επίσης να γίνει χρήση φαρμάκων για τη μείωση του πόνου. Η μεταγενέστερη θεραπεία μπορεί να περιλαμβάνει άσκηση και φυσικοθεραπεία.

## Ταξινόμηση

Συνήθης ανεπίσημη ταξινόμηση:

* Μερική ρήξη: είναι η ρήξη κάποιων μυϊκών ινών, οι οποίες σχίζονται ομοιογενώς.
* Ολική ρήξη: είναι η ρήξη των περισσότερων μυϊκών ινών.

## Παραπομπές


Κατηγορία:Τραυματισμοί
Αποθήκες Λέσβου

Οι **Αποθήκες** (ή *Αποθήκα* για τους ντόπιους, επίσημη ονομασία *Αποθήκαι*) είναι οικισμός της Λέσβου. Υπάγεται στην δημοτική κοινότητα Άγρας, της δημοτικής ενότητας (τέως δήμου) Καλλονής, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μηθύμνης του νομού Λέσβου, στο γεωγραφικό διαμέρισμα Νήσων Αιγαίου.

## Γεωγραφία
Οι Αποθήκες είναι παράλιος οικισμός της νότιας Λέσβου, στις νότιες απολήξεις του Προφήτη Ηλία και στις δυτικές ακτές της εισόδου του κόλπου Καλλονής (όρμος Αποθηκών), απέναντι από το νησάκι του Αγίου Γεωργίου και σε μέσο σταθμικό υψόμετρο 10. Ο οικισμός απέχει 61 χλμ. περίπου Δ. της Μυτιλήνης.

## Δημογραφία
### Πληθυσμιακή εξέλιξη

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 και προσαρτήθηκε στην κοινότητα Άγρας της Λέσβου. Με το ΦΕΚ 244Α - 04/12/1997 αποσπάστηκε από την κοινότητα Άγρας και προσαρτήθηκε στον δήμο Καλλονής. Με το ΦΕΚ 87Α - 07/06/2010 αποσπάστηκε από τον δήμο Καλλονής και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.

## Αξιοθέατα
* Ο αναλημματικός τοίχος, δημιούργημα των Αρχαϊκών Χρόνων, όπου ανασκάφηκαν διάφορα ευρήματα και υπολείμματα λατόμευσης
* Το γραφικό αλιευτικό λιμανάκι του οικισμού
* Το εκκλησάκι του Αγίου Παντελεήμονα, δυτικά του οικισμού
* Η παραλία «Αποθήκες», στο βόρειο τμήμα του οικισμού
* Η παραλία «Μάκαρα» με τον χαρακτηριστικό βράχο «Κούκο», νότια του οικισμού 
* Οι παραλίες «Βαθρακιά» και «Βαθύ Κρητήρι»
* Το νησάκι του Αγίου Γεωργίου, απέναντι από τον οικισμό

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

Κατηγορία:Δήμος Δυτικής Λέσβου
Κατηγορία:Χωριά της περιφερειακής ενότητας Λέσβου
Τόμι και Τάπενς

Οι **Τόμι και Τάπενς** (*Tommy and Tuppence*) αποτέλεσαν μυθιστορηματικούς ήρωες της συγγραφέως Αγκάθα Κρίστι και πρωταγωνίστησαν σε μερικές ιστορίες της. Ο Τόμι και η Τάπενς Μπέρεσφορντ είναι ένα παντρεμμένο ζευγάρι ντετέκτιβ. Συμμετέχουν σε 4 μυθιστορήματα και σε δύο συλλογές διηγημάτων. Στα μυθιστορήματα: Ο μυστικός αντίπαλος (The secret adversary, 1922), Ν ή Μ (N or M, 1941), Η εξαφάνιση της γηραιάς κυρίας (By the pricking of my thumbs ,1968) και η Πύλη του πεπρωμένου (The postern of fate, 1973). Στις συλλογές διηγημάτων: Συνέταιροι στο έγκλημα (Parterns in crime, 1929) και Θανάσιμος έρωτας (Deadly Affair, 2022)

## Εξωτερικοί σύνδεσμοι
*Οι Tόμι και Τάπενς στον επίσημο ιστότοπο για την Αγκάθα Κρίστι 
*Σχετικά με τους Tόμι και Τάπενς 

Κατηγορία:Λογοτεχνικοί χαρακτήρες
Κατηγορία:Αγκάθα Κρίστι
Αποθήκες Χανίων

Οι  **Αποθήκες** (επίσημη ονομασία *Αποθήκαι*) είναι οικισμός της κοινότητας Μανολιόπουλου, της δημοτικής ενότητας (τέως δήμου) Πλατανιά, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κυδωνίας του νομού Χανίων, στο γεωγραφικό διαμέρισμα Κρήτης.  
## Γεωγραφία
Οι Αποθήκες είναι πεδινός οικισμός στο βορειοκεντρικό τμήμα του νομού Χανίων, στις βορειοανατολικές υπώρειες της κορυφής «Πλατανιανή» (849 μ.) των Λευκών Ορέων  και σε μέσο σταθμικό υψόμετρο 230 μέτρα. Ο οικισμός απέχει 20 χλμ. περίπου ΝΔ. των Χανίων.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Μανολιόπουλου του νομού Χανίων. Το 1940 καταργήθηκε για να επανασυσταθεί το 1951. Με το ΦΕΚ 244Α - 04/12/1997 αποσπάστηκε από την κοινότητα Μανολιόπουλου και προσαρτήθηκε στον δήμο Πλατανιά.Στις Αποθήκες γεννήθηκε ο Χρήστος Μαρκουλάκης, τέως Αστυνομικος Διευθυντής Καλλιθέας Αττικής.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1993, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Darlingtonia californica

Το ***Darlingtonia californica***, που ονομάζεται επίσης **κρίνος της κόμπρας**, είναι γένος σαρκοφάγων φυτών που ανήκουν στην οικογένεια Sarraceniaceae που περιλαμβάνει τέσσερα είδη.

## Κατανομή
Ενδημικό στη βόρεια Καλιφόρνια και το Όρεγκον, αναπτύσσεται σε βάλτους και τρεχούμενα νερά. Είναι ασυνήθιστο φυτό λόγω της σπανιότητάς του στο πεδίο.

## Περιγραφή
Ο «κρίνος κόμπρα» είναι μοναδικός στο ότι δεν παγιδεύει το νερό της βροχής στην κανάτα του, αλλά το ρυθμίζει μέσα του αντλώντας το από τις ρίζες του ή διώχνοντάς το όπως χρειάζεται. Τα φύλλα του δεν παράγουν πεπτικά ένζυμα, αφού τα κύτταρα που απορροφούν την τροφή είναι πανομοιότυπα με τις ρίζες του εδάφους, βασιζόμενα σε συμβιωτικά βακτήρια.

Το άνθος είναι μωβ κιτρινωπό και αναπτύσσεται περίπου στο ίδιο μήκος με το στέλεχος, με πέντε πράσινα σέπαλα που είναι μακρύτερα από τα πέταλα με κόκκινες φλέβες.

Για την καλλιέργειά του είναι απαραίτητο το υπόστρωμα να μην ξεπερνά ποτέ τους 20 Cº, αφού οι ρίζες του είναι πολύ ευαίσθητες στη θερμότητα.

Πρέπει να ποτίζεται από πάνω 2 φορές την εβδομάδα με πολύ κρύο νερό.
μικρογραφία|320x320εσ|Κρίνος της κόμπρας.

## Ιδιότητες
Χρησιμοποιείται στην Καλιφορνέζικη ανθοθεραπεία, για να βοηθήσει άτομα που νιώθουν δυσθυμία, με αποσύνδεση από τις ενστικτώδεις πτυχές του εαυτού τους ή που φοβούνται ακόμη και αυτές, ενισχύοντας τη σωματική ζωτικότητα.

## Ταξινομία
Το *Darlingtonia californica* ανακαλύφθηκε το 1841 από τον βοτανολόγο William Dunlop Brackenridge. Το 1853 περιγράφηκε από τον John Torrey και δημοσιεύτηκε στο *[[Smithsonian Contributions to Knowledge]]* 6(4): 5–7, pl. 12. 1853.

; Ετυμολογία

***Darlingtonia***: γενική ονομασία που δόθηκε προς τιμήν του βοτανολόγου William Darlington (1782-1863).

***californica***: γεωγραφικό επίθετο που παραπέμπει στην τοποθεσία του στην Καλιφόρνια.

Ο *Κρίνος της κόμπρας* προέρχεται από την ομοιότητα των σωληνοειδών φύλλων του με το κεφάλι μιας κόμπρας εκτροφής. Τελειώνει με ένα διχαλωτό, κίτρινο ή μοβ πρασινωπό φύλλο που μοιάζει με κυνόδοντες φιδιού.

; Συνωνυμία

* *Chrysamphora californica* (Torr.) Greene

## Παραπομπές

## Εξωτερικοί Σύνδεσμοι

* Drosophyllum: Asociación Española de Plantas Carnívoras
* The Carnivorous Plant Society - Darlingtonia californica
* Darlingtonia State Natural Site
* Beautiful photography and extensive information about Darlingtonia
* Botanical Society of America, ''Darlingtonia californica'' - the Cobra Lily

Κατηγορία:Σαρκοφάγα φυτά
Κατηγορία:Φαρμακευτικά φυτά
Κατηγορία:AC με 16 στοιχεία
Γεώργιος Μπανίκας

Ο **Γεώργιος Μπανίκας** (Αθήνα, 19 Μαΐου 1888 - 9 Απριλίου 1956) ήταν Έλληνας αθλητής του άλματος επί κοντώ.

Συμμετείχε και διαγωνίσtηκε στους Θερινούς Ολυμπιακούς Αγώνες 1908 στο Λονδίνο, στους Θερινούς Ολυμπιακούς Αγώνες 1906 στην Αθήνα και στους Θερινούς Ολυμπιακούς Αγώνες 1912 στη Στοκχόλμη, εκπροσωπώντας την Ελλάδα.

Συγκεκριμένα, στους Ολυμπιακούς Αγώνες του 1906 κατέλαβε με ισοβαθμία την πέμπτη θέση στο άλμα επί κοντώ, με νικητή τον Γάλλο Φερνάντ Γκοντέρ. Στους Ολυμπιακούς Αγώνες του 1908 κατέλαβε την έκτη θέση στο άλμα επί κοντώ, με επίδοση 3,50 μέτρων. Νικητής στο αγώνισμα αναδείχθηκε ο Αμερικανός Έντουαρντ Κουκ. Στους Ολυμπιακούς Αγώνες του 1912 κατέλαβε τη δέκατη όγδοη θέση σε ισοβαθμία, με νικητή τον Αμερικανό Χάρρυ Μπάμπκοκ. Στις 16 Μαρτίου 1906 ο Γεώργιος Μπανίκας κατέλαβε με ισοβαθμία την πρώτη θέση στο Πανελλήνιο πρωτάθλημα στίβου ανδρών 1906, στο άλμα επί κοντώ, μαζί με τον Θεόδωρο Μακρή και τον Στέφανο Κουντουριώτη.

## Παραπομπές


Κατηγορία:Έλληνες αθλητές του άλματος επί κοντώ
Ιερά Μονή Παναγίας Κατακεκρυμμένης Άργους

Η **Ιερά Μονή Παναγίας Κατακεκρυμμένης** (ή αλλιώς **Πορτοκαλούσας**) είναι ιστορικό ανδρικό μοναστήρι του Άργους της Πελοποννήσου. Αν και αναφέρεται ως μοναστήρι στην πραγματικότητα λειτουργεί ως ενοριακός ναός του Άργους. Η μονή είναι κτισμένη σε μία απότομη πλαγιά επάνω στον λόφο της Λάρισας, κάτω από το κάστρο του Άργους, και έχει σπουδαία θέα στο Άργος και στον Αργολικό κάμπο μέχρι και το Ναύπλιο. Γιορτάζει στις 21 Νοεμβρίου των Εισοδίων της Θεοτόκου.

## Ιστορία
Η ιστορία της Μονής ξεκινάει τον 10ο αιώνα μ.Χ. όταν βρέθηκαν σε αρχαιολογικές έρευνες σημάδια λατρείας στην σπηλιά κάτω από την Μονή. Η πρώτη ωστόσο επίσημα καταγραφή ανάγεται στο 1715 απο τον Ελληνορουμάνο χρονογράφο Κωνσταντίνο Διοικητή. Στην προεπαναστατική περίοδο το μοναστήρι πλούτισε σημαντικό με αποκορύφωμα την δημιουργία σχολείου του 1798 με συνδρομή της αρχοντικής οικογένειας Περρούκα. Στην σχολή αυτή, που αναφέρεται είτε ως ανοιχτή είτε ως κρυφή, δίδαξαν σπουδαίες μορφές της διανόησης της εποχής όπως ο Αγάπιος Λεονάδρος (ιδρυτής της Σχολής της Δημητσάνας και δάσκαλος του Παλαιών Πατρών Γερμανού), ο Η. Καλαράς, ο Νικηφόρος Παμπούκης και οι μοναχοί Ιερεμίας και Ραφαήλ.

Την περίοδο της Ελληνικής επανάστασης το μοναστήρι χρησιμοποιήθηκε απο τους Έλληνες ως καταφύγιο αμάχων και αγωνιστών ενώ το 1822 ιδρύθηκε το πρώτο νομισματοκοπείο το οποίο ωστόσο δεν κατάφερε να λειτουργήσει**.** Μετά την επανάσταση συνεχίστηκε η λειτουργία του σχολείου για κάποιο διάστημα όμως η ίδια η Μονή διαλύθηκε και κατασχέθηκε απο το κράτος το 1833 επειδή είχε λιγότερους απο έξι μοναχούς. Η περουσία της δημοπρατήθηκε το 1835 με σκοπό την ενίσχυση της εκπαίδευσης στην περιοχή, όμως τελικά το μοναστήρι συνέχισε να λειτουργεί μέχρι το 1856. Ο τελευταίος ηγούμενος, ο Ανανίας Δαγρές, φρόντισε για την επέκταση του κτιριακού συγκροτήματος και για την διάνοιξη του δρόμου προς της μονή, ωστόσο ήρθε σε σύγκρουση με τον Δημήτριο Τσώκρη και εγκατέλειψε το Άργος για την Κοιλάδα το 1855. Η μονή τότε έγινε ενοριακός ναός υπαγόμενος στην ενορία του Αγίου Ιωάννη. Το 1906, στο βράδυ μεταξύ Μεγάλου Σαββάτου και Κυριακής, στις 4 Απριλίου, η Μονή καταστράφηκε απο πυρκαγιά. Επισκευάσθηκε και απο τότε λειτουργεί ως ενοριακός ναός, με μόνο τα τελευταία χρόνια να έχουν επιστρέψει μοναχοί.

## Παραπομπές


Κατηγορία:Μονές της περιφερειακής ενότητας Αργολίδας
Κατακεκρυμμενης
Ελληνικό Χρηματιστήριο Ενέργειας

178px|thumb|right|Παλιό λογότυπο (2018-2023)

Το ** Ελληνικό Χρηματιστήριο Ενέργειας** είναι Ανώνυμη Εταιρεία. Ιδρύθηκε στις 18 Ιουνίου 2018 αποτελώντας μέρος του Ομίλου Ανταλλαγής Ενέργειας. Έχει οριστεί από τη ΡΑΑΕΥ ως Διορισμένος Διαχειριστής Αγοράς Ηλεκτρικής Ενέργειας με σκοπό δημιουργία ενδοημερήσιας αγοράς ηλεκτρικής ενέργειας και παραγώγων ενέργειας με το λεγόμενο «Μοντέλο Στόχο» (TargetΜodel). Ωστόσο, την πρώτη του συνεδρίαση την πραγματοποίησε στις 24 Μαρτίου 2020.

Μεταξύ άλλων, στο ΕΧΕ συμμετέχουν η ΔΕΗ, η HELLENiQ ENERGY, η Φυσικό Αέριο Ελλάδος, η Άκτωρ, η Enel κ.ά. 

Μέτοχοι είναι ο ΔΑΠΕΕΠ (22%), ο ΑΔΜΗΕ (20%), ο ΔΕΣΦΑ (7%), το Χρηματιστήριο Αθηνών (21%), η Ευρωπαϊκή Τράπεζα Ανασυγκρότησης και Ανάπτυξης (20%) και το Χρηματιστήριο Αξιών Κύπρου (10%).

Έχει κατηγορηθεί ότι κατά τη διάρκεια της Ενεργειακής κρίσης ευθύνεται για τις ογκώδεις αυξήσεις στις τιμές των τιμολογίων ηλεκτρικού ρεύματος και βοηθά φαινόμενα κερδοσκοπίας.

## Παραπομπές


Κατηγορία:Ενέργεια στην Ελλάδα
Κατηγορία:Ηλεκτρισμός
Λαχνοκλαδιοειδή

Τα ***Λαχνοκλαδιοειδή*** είναι (λατινική-επιστημονική ονομασία *Lachnocladiaceae*) είναι οικογένεια Αγαρικομυκήτων που ανήκει στην τάξη Ρουσουλώδη. Τα είδη των *Λαχνοκλαδιοειδών* έχουν ευρεία γεωγραφική κατανομή, τόσο στις τροπικές όσο και στις εύκρατες περιοχές. Βρίσκονται συνήθως πάνω σε αποσαθρούμενο ξύλο κωνοφόρων ή φυλλοβόλων δέντρων. Η οικογένεια καθορίσθηκε από τον Βρετανό μυκητολόγο Ντέρεκ Ρηντ το 1965. 

Σύμφωνα με στοιχεία του 2025, τα ***Λαχνοκλαδιοειδή*** συμπεριλαμβάνουν μόνο ένα γένος, το Sterofomes και τρία είδη : 

# *Stereofomes palmicola* S. Ito & S. Imai
# *Stereofomes resupinatus* Rick
# *Stereofomes terrestris* Rick

Τα υπόλοιπα είδη της οικογένειας μετά από πρόσφατες φυλογενετικές μελέτες έχουν μεταφερθεί στην οικογένεια *[[Πενιοφοροειδή]]* (*Peniophoraceae).*

## Ονομασία
Η ονομασία της οικογένειας προέρχεται από τις αρχαίες ελληνικές λέξεις λάχνος , που σημαίνει χνούδι, τρίχωμα και κλάδος. 

## Παραπομπές

Κατηγορία:Ρουσουλώδη
Αλαβαρδιέροι

[thumb|upright|right|Μέλος της [Ελβετική Φρουρά|Ελβετικής Φρουράς με την αλαβάρδα του. Οι αλαβαρδιέροι της Επτανήσου φορούσαν εξίσου φανταχτερές στολές, αλλά σε κόκκινο χρώμα.]]
Οι **αλαβαρδιέροι** (*alabardiere*) ήταν ένοπλο σώμα, το οποίο χρησιμοποιούσαν ως φρουρά τους οι Προβλεπτές των Επτανήσων κατά τη διάρκεια της Ενετοκρατίας στα Επτάνησα. Η ονομασία τους προήλθε από την ιταλική λέξη **[[αλαβάρδα]]**, που ήταν η μεγάλη λόγχη την οποία κρατούσαν οι αλαβαρδιέροι και είχε διπλό άκρο παρόμοιο με δρεπάνι και τσεκούρι (πέλεκυ). Η λέξη αλαβαρδιέρος μπορεί συνεπώς να αποδοθεί ως «λογχοφόρος».

Οι αλαβαρδιέροι φορούσαν εντυπωσιακές στολές, χρυσοποίκιλτες, με έντονο κόκκινο χρώμα και με δύο μεγάλα «Η» (εκ του *Heptanese*), από ένα σε κάθε πλευρά του στήθους. Πολλά στοιχεία σχετικώς με την εμφάνισή τους μπορεί κάποιος να αντλήσει από τον πίνακα του Ζακυνθινού ζωγράφου Ιωάννη Κοραή (18ος αιώνας) που έχει ως θέμα τη λιτανεία του Αγίου Χαραλάμπους.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 551

Αλαβαρδιεροι
Αλαζέγια

Ο **Αλαζέγια** (ρωσ. Алазея, γιακ. Алаһыай = **Αλαχιάυ**) είναι ποταμός στο βορειοανατολικό μέρος της Γιακουτίας, στην ανατολική ασιατική Ρωσία. Ρέει γενικώς προς τα βόρεια, μεταξύ των ποταμών Ιντιγκίρκα στα δυτικά και Κολιμά στα ανατολικά, και εκβάλλει στον Αρκτικό Ωκεανό.

## Γεωγραφία
Ο Αλαζέγια έχει μήκος 1.520 χιλιόμετρα και η λεκάνη απορροής του έχει έκταση 64.700 τετραγωνικά χιλιόμετρα, δηλαδή ίση με τη μισή Ελλάδα. Σχηματίζεται με τη συμβολή των μικρών ποταμών Νελκάν και Καντιλτσάν, στις πλαγιές του Οροπεδίου Αλαζέγια. σε σημείο με γεωγραφικές συντεταγμένες 67°57΄41΄΄ Βόρειο πλάτος και 148°16΄02΄΄ Ανατολικό μήκος. Διασχίζει, με αρκετούς μαιάνδρους, την τούνδρα και τις πεδινές ελώδεις εκτάσεις της πεδιάδας της Ανατολικής Σιβηρίας. Εκβάλλει στον Κόλπο του Κολιμά της Ανατολικής Σιβηρικής Θάλασσας του Αρκτικού Ωκεανού, κοντά στον σήμερα εγκαταλελειμμένο οικισμό Λογκάσκινο. Ο ποταμός παγώνει στις αρχές Οκτωβρίου και παραμένει παγωμένος μέχρι τα τέλη Μαΐου ή αρχές Ιουνίου. Στη λεκάνη του υπάρχουν περισσότερες από 24 χιλιάδες λίμνες. Η μέση παροχή του Αλαζέγια είναι 320 κυβικά μέτρα ανά δευτερόλεπτο (m³/sec).

Το βουνό Κισιλιάχ-Τας είναι τοποθεσία στη δεξιά όχθη του Αλαζέγια, σε γεωγραφικές συντεταγμένες 69°42΄ Βόρειο πλάτος και 155°00΄ Ανατολικό μήκος, αξιοσημείωτη για τους φυσικούς όρθιους μεμονωμένους βράχους που μοιάζουν με στήλες και ονομάζονται κιτζιλιάχ.

### Παραπόταμοι
Οι μεγαλύτεροι αριστεροί παραπόταμοι του Αλαζέγια είναι ο μήκους 786 χιλιομέτρων Ρασόχα και ο μήκους 131 χιλιομέτρων Μπουόρ-Γιουριάχ. Οι μεγαλύτεροι δεξιοί παραπόταμοι του Αλαζέγια είναι ο μήκους 168 χιλιομέτρων Σλομπόντα και ο μήκους 244 χιλιομέτρων Μπουόρ-Γιουριάχ (ομώνυμος του αριστερού παραποτάμου).

## Ιστορία
Ο Ρώσος Ντμίτρι Ζιριάν ήταν ο πρώτος λευκός που έφθασε ποτέ στον Αλαζέγια, το 1641, αλλά δεν συνάντησε κάποιον μόνιμο οικισμό ή καταυλισμό σε ολόκληρη την περιοχή που επισκέφθηκε. Συστηματική εξερεύνηση της λεκάνης του Αλαζέγια έγινε για πρώτη φορά μόλις το 1931.

## Παραπομπές


Κατηγορία:Ποταμοί της Ρωσίας
Κατηγορία:Γεωγραφία της Γιακουτίας
Οροπέδιο Αλαζέγια

Το **Οροπέδιο Αλαζέγια** (ρωσικά: *Алазейское плоскогорье*) είναι χαμηλό οροπέδιο της Γιακουτίας, στην ανατολική ασιατική Ρωσία. Πήρε το όνομά του από τον ποταμό Αλαζέγια, που πηγάζει από τις πλαγιές κάτω από το οροπέδιο.

Το οροπέδιο χαρακτηρίζεται από τους φυσικούς όρθιους μεμονωμένους βράχους που μοιάζουν με στήλες και ονομάζονται κιτζιλιάχ (= «πέτρινος άνθρωπος» στη γιακουτική γλώσσα). Ειδικότερα στα κιτζιλιάχ του οροπεδίου το κάτω τμήμα τους είναι λεπτότερο από το επάνω. Το Οροπέδιο Αλαζέγια συγκροτείται από ψαμμόλιθους, 

## Γεωγραφία
Το Οροπέδιο Αλαζέγια βρίσκεται στο ανατολικό μέρος της Γιακουτίας (Δημοκρατίας των Σαχά), μεταξύ των ποταμών Ιντιγκίρκα, Κολιμά και Οζόγκινα. Το μέσο υψόμετρο της επιφάνειας του οροπεδίου είναι περίπου 350 μέτρα. Υπάρχουν ελαφρώς υψηλότερα τραπεζοειδή υψώματα, που διασχίζουν την έκταση του οροπεδίου, του οποίου το υψηλότερο σημείο είναι μια ανώνυμη κορυφή με υψόμετρο 954 μέτρα.

Το οροπέδιο συνορεύει με την Παραλιακή πεδιάδα Γιάνα-Ιντιγκίρκα και τους ποταμούς Γιάνα και Ιντιγκίρκα στα δυτικά, με τον ποταμό Οζόγκινα στα νότια και με την παραλιακή πεδιάδα του Κολιμά με τον ομώνυμο ποταμό στα ανατολικά και βορειοανατολικά. Εκτός από τον Αλαζέγια πηγάζουν από το οροπέδιο οι ποταμοί Σεντεντέμα και Σάνγκινα.

Στις χαμηλότερες περιοχές του οροπεδίου υπάρχουν δάση λάρικα, ενώ στις υψηλότερες κυριαρχεί η αλπική τούνδρα.

## Παραπομπές


## Εξωτερικοί σύνδεσμοι
* Φυσιογεωγραφία της ρωσικής Άπω Ανατολής
* ''Υγρότοποι στη Ρωσία'' - τόμος 4

Οροπεδιο Αλαζεγια
Πίπα (αποσαφήνιση)

Το λήμμα **πίπα** μπορεί να αναφέρεται στα ακόλουθα:

* Πίπα - συσκευή ειδικά κατασκευασμένη για το κάπνισμα καπνού
* Πίπα (ποδοσφαιριστής) - Ισπανός ποδοσφαιριστής
* Πεολειχία - *πίπα *στην αργκό
* Παραλία Πίπα - διάσημη παραλία της Βραζιλίας

## Δείτε επίσης

* Πιπά, κινεζικό έγχορδο μουσικό όργανο
NanoPhos

Η **NanoPhos** Α.Ε. είναι ελληνική εταιρεία νανοτεχνολογίας, που ιδρύθηκε το 2005 με έδρα στο Λαύριο όπου αναπτύσσει και παράγει προϊόντα νανοτεχνολογίας με εξαγωγές στο εξωτερικό. Η εταιρεία αναπτύσσει στα εργαστήριά της νέα προϊόντα και αξιοποιεί ευρήματα της νανοτεχνολογίας δημιουργώντας νέα νανοϋλικά -οικολογικής φύσης- που αδιαβροχοποιούν επιφάνειες, προστατεύοντας έτσι υλικά δόμησης, όπως π.χ. τσιμέντο, πέτρα, κεραμίδια, ξύλο ή μάρμαρο χωρίς αλλαγή της φυσικής όψης και εμφάνισής τους. 

Έχει λάβει βραβεία και διεθνείς διακρίσεις μέχρι σήμερα, ενώ το 2017 βραβεύτηκε για την καινοτομία των προϊόντων της, στο διαγωνισμό *2017 Lloyd’s List Greek Shipping Awards*. Τα προϊόντα της έχουν ως βάση το νερό και δεν περιέχουν ρυπογόνους διαλύτες. Τα προϊόντα της *NanoPhos* πωλούνται σε περισσότερες από 20 χώρες, όπως Μεγάλη Βρετανία, Νορβηγία, Σουηδία, Πορτογαλία, Τουρκία, Ιταλία, Σαουδική Αραβία, Ιράν, Κίνα, Ινδία, Ιαπωνία, την Αίγυπτο και τη Νέα Ζηλανδία.

Διευθύνων σύμβουλος της εταιρείας είναι ο Ιωάννης Αραμπατζής, διδάκτωρ εφαρμοσμένης νανοτεχνολογίας του ΕΜΠ και διευθύντρια παραγωγής επιχρισμάτων και χρωμάτων η Κλαίρη Αραμπατζή. 

## Εξωτερικοί σύνδεσμοι
* Ιστοσελίδα της "NanoPhos"
* Διακρίσεις της εταιρείας "NanoPhos"

## Παραπομπές


Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Παντελής Μπερτσεκάς

Ο **Παντελής Μπερτσεκάς** (1903 - 1957) ήταν Έλληνας ιατρός και βουλευτής.

Γεννήθηκε στο χωριό Στιμάγκα Κορινθίας και σπούδασε στην Ιατρική Σχολή του Καποδιστριακού Πανεπιστημίου Αθηνών. Εκλέχθηκε βουλευτής Αργολιδοκορινθίας στις εκλογές του 1950 με το κόμμα του Γεωργίου Παπανδρέου. Γιος του ειναι ο διακεκριμένος καθηγητής στις ΗΠΑ Δημήτρης Μπερτσεκάς.

## Παραπομπές


Κατηγορία:Έλληνες ιατροί
Κατηγορία:Έλληνες βουλευτές
Δημήτρης Μπερτσεκάς

Ο **Δημήτρης Μπερτσεκάς** (Αθήνα, 1942) είναι διακεκριμένος μαθηματικός και επιστήμονας υπολογιστών, καθηγητής στο Πολιτειακό Πανεπιστήμιο της Αριζόνα.

Γεννήθηκε στην Αθήνα και είναι γιός του γιατρού και βουλευτή Παντελή Μπερτσεκά. Σπούδασε στο Εθνικό Μετσόβιο Πολυτεχνείο, οπου εισηχθη πρωτος κατα σειραν επιτυχιας το 1960, και απεφοιτησε το 1965 απο τη σχολη Μηχανολογων-Ηλεκτρολογων. Εν συνέχεια μετακόμισε στις ΗΠΑ όπου έλαβε το διδακτορικό του το 1971 από το Τεχνολογικό Ινστιτούτο της Μασσαχουσέτης. Δίδαξε στα πανεπιστήμια του Στάνφορντ (1971-1974), Ιλλινόι (1974-1979), Τεχνολογικό Ινστιτούτο Μασαχουσέτης (1979-2019), και από το 2019 στο Πολιτειακό Πανεπιστήμιο της Αριζόνα. Το 2001 εκλέχθηκε μέλος της Αμερικανικής Εθνικής Ακαδημίας Μηχανικών. Θεωρείται ένας από τους κορυφαίους 50 Μαθηματικούς παγκοσμίως και ένας από τους 100 πλέον αναφέρομενους Επιστήμονες Υπολογιστών παγκοσμίως.

## Έργα μεταφρασμένα στα Ελληνικά

* Δημήτρης Π. Μπερτσεκάς, Γιάννης Ν. Τσιτσικλής. *Εισαγωγή στις Πιθανότητες*. Εκδότης Τζιόλας, 2016.
* Δημήτρης Π. Μπερτσεκάς, Γιάννης Ν. Τσιτσικλής. *Εισαγωγή στις Πιθανότητες με στοιχεία Στατιστικής*. Εκδότης Τζιόλας, 2016.

## Παραπομπές


Κατηγορία:Έλληνες μαθηματικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες επιστήμονες υπολογιστών
Κατηγορία:Αμερικανοί επιστήμονες υπολογιστών
Κατηγορία:Ελληνοαμερικανοί επιστήμονες
Κατηγορία:Απόφοιτοι του Εθνικού Μετσόβιου Πολυτεχνείου
Καθεδρικός του Προφήτη Ηλία (Χαλέπι)

Ο **Καθεδρικός του Προφήτη Ηλία** στο Χαλέπι βρίσκεται στην πλατεία Φαρχάτ, στη χριστιανική γειτονιά της πόλης, την al-Jdayde και ανήκει στη Μαρωνίτικη Εκκλησία. 

 
Το 2013, κατά τη διάρκεια του Εμφυλίου Πολέμου στη Συρία, υπέστη μεγάλες καταστροφές και η οροφή του κατέρρευσε. Τον Ιούλιο του 2020 ολοκληρώθηκαν οι εργασίες αποκατάστασης και ο ναός άνοιξε επίσημα ξανά.

## Παραπομπές


Κατηγορία:Εκκλησίες στη Συρία
Mitsubishi Ki-51

Το **Mitsubishi Ki-51** (ονομασία του Ιαπωνικού Αυτοκρατορικού Στρατού: **Επιθετικό Αεροσκάφος Τύπου 99**, συμμαχική ονομασία αναφοράς: **Sonia**) ήταν ελαφρύ βομβαρδιστικό/βομβαρδιστικό κάθετης εφόρμησης του Ιαπωνικού Αυτοκρατορικού Στρατού κατά τον Β΄ Παγκόσμιο Πόλεμο.

Πραγματοποίησε την παρθενική του πτήση στα μέσα του 1939 και χρησιμοποιήθηκε αρχικά ενάντια στις κινεζικές δυνάμεις κατά τον Β΄ Σινοϊαπωνικό Πόλεμο. Αποδείχθηκε πολύ αργό για να μπορέσει να αντιμετωπίσει τα συμμαχικά μαχητικά όμως ήταν χρήσιμο ως αεροσκάφος εγγύς υποστήριξης στο θέατρο επιχειρήσεων Κίνας Μπούρμα Ινδίας, ιδιαίτερα σε περιοχές όπου δεν υπήρχαν επαρκώς ανεπτυγμένα αεροδρόμια. Όπως συνέβη και με πολλά άλλα ιαπωνικά αεροσκάφη, προς τα τέλη της σύρραξης τα Ki-51 χρησιμοποιήθηκαν σε αποστολές καμικάζι. Συνολικά παρήχθησαν 2385 μονάδες.

## Αξιοσημείωτα περιστατικά
* Μία μέρα πριν από την ρίψη της ατομικής βόμβας στη Χιροσίμα, δύο Ki-51 βύθισαν το υποβρύχιο USS ''Bullhead''. Πρόκειται για την τελευταία βύθιση αμερικανικού πολεμικού πλοίου από τις ιαπωνικές δυνάμεις στον Β΄ Παγκόσμιο Πόλεμο.

* Ο Τσαρλς Λίντμπεργκ (Charles Lindbergh), πετώντας με P-38 Lightning, κατέρριψε ένα Ki-51.

## Εκδόσεις
Κατασκευάστηκαν δύο πρωτότυπα και έντεκα αεροσκάφη δοκιμών

;Ki-51
:Κύρια έκδοση, μέχρι τον Μάρτιο του 1944 παρήχθησαν 2.372 μονάδες στις εγκαταστάσεις της Mitsubishi και της Tachikawa.

;Ki-51A
:Έκδοση αναγνώρισης

;Ki-51B
:Επιθετικό αεροσκάφος με θωράκιση και δυνατότητα μεταφοράς 200&nbsp;kg βομβών καθώς και δυνατότητα μεταφοράς κάμερας για αναγνωριστικές αποστολές.

;Mansyu Ki-71
:Η εταιρεία Mansyu κατασκεύασε τρία πρωτότυπα με ανασυρόμενο σύστημα προσγείωσης, όμως η εκδοχή αυτή δεν εντάχθηκε σε παραγωγή.

## Χρήστες
;Ιαπωνία
*Αεροπορική Υπηρεσία του Ιαπωνικού Αυτοκρατορικού Στρατού

;Ινδονησία
* Πολεμικής Αεροπορίας της Ινδονησίας - Στα τέλη του 1945 πέρασαν στην κατοχή των ινδονησιακών δυνάμεων αρκετές ιαπωνικές αεροπορικές βάσεις. Τα περισσότερα αεροσκάφη που βρισκόταν εκεί καταστράφηκαν κατά την Ινδονησιακή Εθνική Επανάσταση, δηλαδή τον αγώνα ανεξαρτητοποίησης της χώρας από τους Ολλανδούς. Δύο Yokosuka K5Y και ένα Ki-51 πραγματοποίησαν αεροπορικές επιθέσεις ενάντια στις ολλανδικές δυνάμεις τον Ιούλιο του 1947.

;Κίνα
* Εκατό περίπου Ki-51 πέρασαν στην κατοχή των Κινέζων μετά το τέλος του πολέμου. Τα τέσσερα τελευταία αποσύρθηκαν το 1953.

;Ταϊβάν

;Βόρεια Κορέα
* Έπειτα από την ανεξαρτητοποίηση της χώρας, αριθμός αεροσκαφών παραδόθηκε στους Κορεάτες από την ΕΣΣΔ.

## Δείτε επίσης
;Παρόμοια αεροσκάφη
* Aichi D3A
* Douglas SBD Dauntless
* Junkers Ju 87
* Kawasaki Ki-32
* Mitsubishi Ki-30

;Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Βιβλιογραφία
*  (new edition 1987 by Putnam Aeronautical Books, .)
*
*

## Εξωτερικοί σύνδεσμοι
* 

Κατηγορία:Αεροσκάφη εγγύς υποστήριξης
Κατηγορία:Βομβαρδιστικά αεροσκάφη
Κατηγορία:Εμβολοκινητήρια στρατιωτικά αεροσκάφη
Ki-51
Κατηγορία:Αεροσκάφη του Β' Παγκοσμίου Πολέμου
Κατηγορία:Βομβαρδιστικά κάθετης εφόρμησης
Ακρυλική ρητίνη

δεξιά|μικρογραφία|305x305εσ| Ο μεθακρυλικός πολυυδροξυαιθυλεστέρας είναι τυπική ακρυλική ρητίνη

**Ακρυλική ρητίνη** είναι μια θερμοπλαστική ή θερμοσκληρυνόμενη πλαστική ουσία που κυρίως προέρχεται από το ακρυλικό οξύ, το μεθακρυλικό οξύ και διάφορα ακρυλικά μονομερή όπως π.χ. ακρυλικό βουτυλεστέρα, ή μεθακρυλικά μονομερή όπως τον μεθακρυλικό μεθυλεστέρα. 

## Γενικά
Τα θερμοπλαστικά ακρυλικά υποδηλώνουν ομάδα ακρυλικών ρητινών που τυπικά περιέχουν αρκετά υψηλό μοριακό βάρος και έχουν υψηλή θερμοκρασία μετάπτωσης υάλου, και εμφανίζουν ιδιότητες στεγνώματος τύπου λάκας. Οι ακρυλικές ρητίνες που έχουν σχεδιαστεί για χρήση σε συστήματα δύο συστατικών για ενώσεις με ισοκυανικά (*isocyanates*) αναφέρονται ως ***πολυόλες*** και συντίθενται με μονομερείς ενώσεις (όπως προηγούμενα), καθώς και με υδροξυ- μονομερή όπως λ.χ. μεθακρυλικό υδροξυαιθυλεστέρα. 

Οι ακρυλικές ρητίνες παράγονται σε διαφορετικούς υγρούς φορείς όπως π.χ. διαλύτη με βάση υδρογονάνθρακα (ακρυλικά με διαλύτη) ή με νερό, οπότε αναφέρονται ως *γαλακτώματα ή διασπορές* και παρέχονται σε μορφή 100% στερεών.

Ένα τυπικό παράδειγμα είναι ο μεθακρυλικός πολυυδροξυαιθυλεστέρας, ο οποίος δημιουργεί ένα πολυμερές με σταυροειδείς δεσμούς όταν υποβάλλεται σε επεξεργασία με πολυϊσοκυανικά. Τέτοια υλικά αποτελούν συστατικά σε ορισμένα χρώματα.

## Ως συστατικά χρωμάτων
Η ακρυλική ρητίνη είναι κοινό συστατικό στο χρώμα λατέξ (Ηνωμένο Βασίλειο: βαφές γαλακτωμάτων). Εσωτερικά και εξωτερικά χρώματα λατέξ με μεγαλύτερη αναλογία ακρυλικής ρητίνης, έναντι βινυλίου, προσφέρουν καλύτερη προστασία από λεκέδες, μεγαλύτερη αντοχή στο νερό, καλύτερη πρόσφυση, μεγαλύτερη αντοχή σε ραγάδες και φουσκάλες και αντοχή σε αλκαλικά καθαριστικά. 

Η ακρυλική ρητίνη θεωρείται εξαιρετικά ανθεκτική στις καιρικές συνθήκες. Αυτό την καθιστά ιδανική για εφαρμογές σε εξωτερικούς χώρους. Σε στερεά μορφή, η ακρυλική ρητίνη μπορεί να διαρκέσει για δεκαετίες. Δεν κιτρινίζει όταν εκτίθεται στο ηλιακό φως, ακόμη και μετά από πολλά χρόνια. 

Οι ακρυλικές ρητίνες είναι τα υλικά που όταν προστίθενται στο λάτεξ αυξάνουν τις γυαλιστερές του ιδιότητες, τις μηχανικές του ιδιότητες π.χ. αντοχή στις γρατσουνιές και βελτιώνουν τη γυαλάδα σε σύγκριση με βινυλικές ρητίνες.

## Μικροβιακή αποικοδόμηση
Οι μύκητες *Cladosporium* που παράγουν μελανίνη κατέστρεψαν δείγματα αποξηραμένης ακρυλικής ρητίνης στον καθεδρικό ναό του Μιλάνου.

## Παραπομπές


Κατηγορία:Πλαστικά
Κατηγορία:Ρητίνες
Βιτέλο

μικρογραφία| Εξώφυλλο του ''Vitellonis Thuringopoloni opticae libri decem''
Ο **Βιτέλο** (, ) ( – 1280/1314) ήταν μοναχός, θεολόγος, φιλόσοφος της φύσης και σημαντική προσωπικότητα στην ιστορία της φιλοσοφίας στην Πολωνία. Ο σεληνιακός κρατήρας *Vitello* ονομάστηκε από αυτόν.

## Όνομα
Το όνομα του Βιτέλο ποικίλλει ανάλογα με ορισμένες πηγές. Σε προηγούμενες δημοσιεύσεις αναφέρθηκε ως Erazmus Ciolek Witelo, Erazm Ciołek, Vitellio abd Vitulon. Σήμερα, συνήθως αναφέρεται με το λατινικό του όνομα **Vitello Thuringopolonis**, που συχνά συντομεύεται σε Vitello.

## Βιογραφία
Το ακριβές όνομα και η γενέτειρα του Βιτέλο είναι αβέβαια. Πιθανότατα γεννήθηκε γύρω στο 1230 στη Σιλεσία, στην περιοχή της Λεγκνίτσα. Η μητέρα του καταγόταν από πολωνικό ιπποτικό οίκο, ενώ ο πατέρας του ήταν Γερμανός άποικος από τη Θουριγγία. Ονόμασε τον εαυτό του, στα λατινικά, «*Thuringorum et Polonorum filius* » — «γιος Θουριγγίων και Πολωνών». Σπούδασε στο Πανεπιστήμιο της Πάδοβας περίπου το 1260 και μετά πήγε στο Βιτέρμπο. Έγινε φίλος με τον Γουλιέλμο του Μέρμπεκε, τον μεταφραστή του Αριστοτέλη από την ελληνική γλώσσα στα λατινικά. Το σημαντικότερο σωζόμενο έργο του Βιτέλο για την οπτική, *Perspectiva*, που ολοκληρώθηκε περίπου το 1270–78, ήταν αφιερωμένο στον Γουλιέλμο. Το 1284 περιέγραψε την ανάκλαση και τη διάθλαση του φωτός.

## Παραπομπές


## Πηγές
* *Witelonis Perspectivae Liber Primus: Book I of Vitello's Perspectiva*, έκδοση και αγγλική μετάφραση από τον Sabetai Unguru, με εισαγωγή και σχολιασμό, Βαρσοβία, The Polish Academy of Science Press, Studia Copernicana, τομ. XV, 1977.
* *Witelonis Perspectivae Libri Duo - Liber Secundus et Liber Tertius: Books II and III of Vitello's Perspectiva*, έκδοση και αγγλική μετάφραση από τον Sabetai Unguru, με εισαγωγή και σχολιασμό, Βαρσοβία, The Polish Academy of Science Press, Studia Copernicana, vol. XXVII, 1991.
* *Witelonis Perspectivae Liber Quartus: Book IV of Vitello's Perspectiva*, A Critical Edition and English Translation with Introduction, Notes and Commentary by Carl J. Kelso, Πανεπιστήμιο του Μιζούρι (Κολούμπια), 2003.
* *Witelonis Perspectivae Liber Quintus: Books V of Vitello's Perspectiva*, έκδοση και αγγλική μετάφραση από τον Mark A. Smith of the First Catoptrical Book of Witelo's Perspectiva, με εισαγωγή και σχολιασμό, Βαρσοβία, The Polish Academy of Science Press, 1983.

## Εξωτερικοί σύνδεσμοι
* Online Galleries, History of Science Collections, University of Oklahoma Libraries  Εικόνες υψηλής ανάλυσης έργων από ή/και πορτρέτα του Βιτέλο σε μορφή .jpg και .tiff.
* Μνημείο Erasmus Ciołek Witelo στο χωριό Żórawina, Πόβιατ Βρότσουαφ, Βοεβοδάτο Κάτω Σιλεσίας, ΝΔ Πολωνία. http://wrotaregionu.pl/en/118-wrota-regionu-monument-of-witeo

Κατηγορία:Πολωνοί φιλόσοφοι
Κατηγορία:Γερμανοί φιλόσοφοι
Κατηγορία:Σχολαστικοί φιλόσοφοι
Κατηγορία:Φυσικοί φιλόσοφοι
Κατηγορία:Γερμανοί φυσικοί
Κατηγορία:Πολωνοί φυσικοί
Κατηγορία:Θεολόγοι
Κατηγορία:Φιλόσοφοι του 13ου αιώνα
Κατηγορία:Μαθηματικοί του 13ου αιώνα
Ευκλείδης Α΄

Ο **Ευκλείδης Α**' είναι τριμηναίο μαθηματικό περιοδικό που εκδίδεται από την Ελληνική Μαθηματική Εταιρεία από το 1976. Απευθύνεται σε μαθητές γυμνασίου και το περιεχόμενό του ανήκει κυρίως στις εξής κατηγορίες:
* Θεωρία και ασκήσεις για κάθε τάξη (Α' Β' και Γ' γυμνασίου)
* Προχωρημένες ασκήσεις και σπαζοκεφαλιές
* Λύσεις των ετήσιων μαθηματικών διαγωνισμών
* Θέματα από την ιστορία των μαθηματικών και τις εφαρμογές τους
* Δράσεις της Ελληνικής Μαθηματικής Εταιρείας και των τοπικών κοινοτήτων
Παλιά τεύχη του περιοδικού υπάρχουν διαθέσιμα στην ιστοσελίδα της Ελληνικής Μαθηματικής Εταιρείας.

## Εξωτερικοί σύνδεσμοι
* Τεύχη Ευκλείδη Α (1976-1993)
* Τεύχη Ευκλείδη Α (2019-2024)

## Παραπομπές


Κατηγορία:Ελληνικά περιοδικά
Κατηγορία:Ελληνικά μαθηματικά περιοδικά
Κατηγορία:Ελληνικά περιοδικά για παιδιά
Κατηγορία:Εκπαιδευτικά μαθηματικά περιοδικά
Νικόλαος Λιναρδάτος

O **Νικόλαος-Λέανδρος Λιναρδάτος** (1924-2019) ήταν βουλευτής και υφυπουργός.

Γεννήθηκε στο Ληξούρι. Σπούδασε Πολιτικές και Οικονομικές Επιστήμες στο Πανεπιστήμιο Αθηνών. Ήταν υφυπουργός στις κυβερνήσεις Καραμανλή το 1974, Τζαννετάκη το 1989, και Μητσοτάκη το 1991-92. Εκλέχθηκε τρεις φορές βουλευτής με τη Νέα Δημοκρατία. Έγραψε βιβλίο που εκδόθηκε το 2018.

## Παραπομπές


Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες βουλευτές
Ρίενς

Ο **Βασιλιάς Ρίενς**, που γράφεται επίσης Ράιενς, Ράιονς, είναι  χαρακτήρας της Αρθουριανής μυθολογίας, εχθρός του Βασιλιά Αρθούρου στα πρώτα χρόνια της βασιλείας του.

Το βασίλειό του Ρίενς ποικίλλει, ωστόσο  στο έργο του Τόμας Μάλορυ «Ο Θάνατος του Αρθούρου», περιγράφεται ως βασιλιάς της Βόρειας Ουαλίας, της Ιρλανδίας και "πολλών νήσων". Στο έργο του Μάλορυ αναφέρεται η συνήθειά του να στολίζει τον χιτώνα του με τα γένια των βασιλιάδων που έχει σκοτώσει (11) ενώ το ίδιο προσπαθεί να πετύχει και με τον Βασιλιά Αρθούρο. 

Από αυτήν την αναφορά ταυτίζεται με τον γίγαντα Ράιθο που εμφανίζεται στην «Ιστορία των Βασιλέων της Βρετανίας» του Τζέφρεϊ του Μονμάουθ, ο οποίος είχε τον ίδιο τρόπο δράσης και σκοτώθηκε επίσης από τον Αρθούρο.
Ο Μάλορυ να παρουσιάζεται να απάγεται τον Σερ Μπαλίν και τον αδελφό του Σερ Μπαλάν, να υποτάσσεται στον  Αρθούρο και να εξαφανίζεται από τη διήγηση.  Παλαιότερες ιστορίες, όπως το τμήμα για τον μάγο Μέρλιν του κύκλου Lancelot-Grail, τον παρουσιάζουν να σκοτώνεται σε μάχη εναντίον του Αρθούρου.
Λόγω της ομοιότητας των ονομάτων τους, ορισμένοι συγγραφείς, όπως ο Άλφρεντ Τέννυσον, τον ταυτίζουν με τον βασιλιά Ούριενς.

## Πηγή
* Arthurian infopedia
## Παραπομπές


Ρ
Θυλακίτιδα (άρθρωση)

μικρογραφία|280x280εσ|Αναπαράσταση της θυλακίτιδας ωλεκράνου.
**Θυλακίτιδα** είναι η φλεγμονή ενός ή περισσότερων θυλάκων (σάκοι γεμάτοι με υγρό) της άρθρωσης στο σώμα. Ο θύλακας είναι ένας κλειστός, γεμάτος με υγρό σάκος που λειτουργεί ως επιφάνεια ολίσθησης για τη μείωση της τριβής μεταξύ των ιστών του σώματος. Οι μείζονες θύλακες βρίσκονται δίπλα στους τένοντες κοντά στις μεγάλες αρθρώσεις, όπως στους ώμους, στους αγκώνες, στα ισχία και στα γόνατα.

Η θυλακίτιδα συνήθως εμφανίζεται για μικρό χρονικό διάστημα. Μπορεί να περιορίζει την κίνηση, αλλά γενικά δεν προκαλεί παραμόρφωση. Οι πιο συχνές αιτίες είναι ο τραυματισμός, η υπερβολική χρήση ή η μόλυνση. Μπορεί επίσης να εμφανιστεί λόγω άλλων παθολογικών καταστάσεων, όπως η αρθρίτιδα, η τενοντίτιδα, ο διαβήτης και οι παθήσεις του θυρεοειδούς.

Υπάρχουν περισσότεροι από 150 θύλακες στο σώμα. Κι παρόλο που η θυλακίτιδα μπορεί να εμφανιστεί σε κάθε άρθρωση στο σώμα, τα συνήθη είδη που καταγράφονται είναι η οπισθοπτερνική θυλακίτιδα (στον Αχίλλειο τένοντα), η θυλακίτιδα ισχίου, η θυλακίτιδα ωλεκράνου (στον αγκώνα), και η προεπιγονατιδική θυλακίτιδα (στην επιγονατίδα).

Η θυλακίτιδα διαφοροποιείται σε σχέση με την αρθρίτιδα ως προς τα αίτια σχηματισμού της. Η αρθρίτιδα συνήθως προκύπτει από τη φυσιολογική φθορά του χόνδρου, της λείας επένδυσης στα άκρα των οστών, και η παραμόρφωση είναι συνήθως μόνιμη. Αντίθετα, η θυλακίτιδα αποτελεί έναν παροδικό ερεθισμό. Δε δημιουργεί μακροχρόνιες βλάβες, εκτός κι αν υπάρχει κατάχρηση της άρθρωσης. Αντίστοιχα, η τενοντίτιδα είναι ο ερεθισμός του τένοντα.

Τα συμπτώματα που συνήθως εμφανίζονται είναι πόνος και ενόχληση στην πληγείσα περιοχή, και συχνά υπάρχει ορατό οίδημα. Η διάγνωση πραγματοποιείται με φυσική εξέταση του ασθενή, και απεικονιστικές εξετάσεις, όπως η ακτινογραφία και η μαγνητική τομογραφία. Η αντιμετώπιση της φλεγμονής περιλαμβάνει την ανάπαυση, τη χρήση φαρμάκων για την ανακούφιση από τον πόνο ή τη χρήση πάγου. Εάν δεν υπάρχει βελτίωση, μπορεί να γίνει έγχυση φαρμάκου στην περιοχή γύρω από τον πρησμένο θύλακα. Εάν η άρθρωση εξακολουθεί να μην βελτιώνεται μετά από 6 έως 12 μήνες, μπορεί να χρειαστεί χειρουργική επέμβαση για την αποκατάσταση της βλάβης και την ανακούφιση της πίεσης στον θύλακα.

## Παραπομπές


Κατηγορία:Φλεγμονές
Κοινότητα Κωφών

Η **Κοινότητα των Κωφών** συνιστά μια ξεχωριστή κοινότητα στην οποία κατά βάση μπορούν να ανήκουν άτομα που έχουν κάποια απώλεια ακοής, αλλά υποστηρίζουν και συγκεκριμένες θέσεις και απόψεις για την καθημερινότητα και ζωή των Κωφών. Η κοινότητα αυτή κάνει μία ξεκάθαρη διάκριση ανάμεσα σε Κωφούς (με κεφαλαίο «Κ»), «κωφός» (με πεζό «κ») και ακούοντες.

Η διάκριση σε «κωφός» (με πεζό «κ») και «Κωφός» (με κεφαλαίο «Κ») δεν έχει συγκεκριμένη προέλευση. Συνήθως αποδίδεται στους Markowicz και Woodward (1978), όπου η διάκριση μεταξύ «κώφωσης» και «Κώφωσης» χρησιμοποιείται και ορίζεται ως εξής σε μια υποσημείωση: «*Σε αυτό το άρθρο χρησιμοποιούμε τη σύμβαση της κεφαλαιοποίησης της λέξης “Κωφός” όταν αναφέρεται σε οποιαδήποτε πτυχή της κοινότητας των Κωφών και των μελών της. Το πεζό “κωφός” αφορούν την ακουστική κατάσταση της κώφωσης*» (Markowicz and Woodward, 1978: 29-38). Αυτό σημαίνει ότι όταν οι κωφοί αναφέρονται με πεζό «κ» τότε περιγράφονται τα άτομα που έχουν χάσει πλήρως ή μέρος της ακοής τους σε νεαρή ή μεγαλύτερη ηλικία και συνήθως δεν επιθυμούν να ενταχθούν και να γίνουν μέλη της Κοινότητας των Κωφών. Οι περισσότεροι από αυτούς χρησιμοποιούν ως μέσο επικοινωνίας κυρίως μόνο την ομιλούμενη-προφορική γλώσσα, έχουν διδαχθεί, έχουν φοιτήσει και εκπαιδευτεί σε γενικά σχολεία ή σε ειδικά σχολεία που ως μέθοδο διδασκαλίας χρησιμοποιούν την προφορική μέθοδο, και προσπαθούν να ενταχθούν στην κοινωνία των ακουόντων («κυρίαρχος» πολιτισμός). Από την άλλη, όταν οι Κωφοί αναφέρονται με κεφαλαίο «Κ» τότε κυρίως περιγράφονται τα άτομα που επιθυμούν να συμμετέχουν ως ενεργά μέλη της Κοινότητας των Κωφών. Πιστεύουν πως η κώφωση δεν συνιστά κάποια  βλάβη, αναπηρία, ή μειονεξία, αλλά ότι τα άτομα με κώφωση αποτελούν μία μειονοτική ομάδα, που έχει δική της γλώσσα, τη Νοηματική, και δικό της πολιτισμό, όπως συμβαίνει με κάθε ομιλούμενη γλώσσα και κοινωνία.

Βασική τους θέση είναι ότι τα άτομα με κώφωση δεν παρουσιάζουν κάποιο πρόβλημα, βλάβη, μειονεξία ή αναπηρία. Προσπαθεί σαν κοινότητα να διαπεράσει στα μέλη της αισθήματα ομάδας, υπερηφάνειας, ανεξαρτησίας, ελευθερίας, καθώς και δίνει βοήθεια και (υπο)στήριξη στις δύσκολες στιγμές τους. Συνεπώς, γίνεται φανερό ότι η Κοινότητα των Κωφών, έχει χαρακτηριστικά αντίστοιχα με εκείνα μιας αναγνωρισμένης μειονοτικής, πολιτισμικής ή εθνικής ομάδας. Για αυτούς, η κώφωση δεν είναι ένα ιατρικό καθαρά ζήτημα που πρέπει να επιλυθεί, αλλά αποτελεί μια διακριτή κοινότητα, έναν ξεχωριστό πολιτισμό με δική της μοναδική γλώσσα, τη Νοηματική Γλώσσα.

Ακόμη, όλες οι Κοινότητες των Κωφών, ανεξαρτήτου εθνικότητας και πολιτισμικής ή μειονοτικής ομάδας, συνεργάζονται μεταξύ τους για ένα κοινό σκοπό, που δεν είναι άλλος από την υποστήριξη των μελών της ίδιας της κοινότητας. Εντός της Κοινότητας, διοργανώνονται διάφοροι τοπικοί, περιφερειακοί, πολιτειακοί, εθνικοί και διεθνείς οργανισμοί για τους Κωφούς.

## Παραπομπές


Κατηγορία:Κωφότητα
Λεόντιος (φανταστικός χαρακτήρας)

Ο **βασιλιάς Λεόντιος** είναι φανταστικός χαρακτήρας στο έργο του Σαίξπηρ *[[Το χειμωνιάτικο παραμύθι (Σαίξπηρ)|Το χειμωνιάτικο παραμύθι]]*. Είναι πατέρας του Μαμίλιου και σύζυγος της βασίλισσας Ερμιόνης. Παθαίνει εμμονή με την πεποίθηση ότι η σύζυγός του έχει σχέση με τον Πολύξενο, τον παιδικό του φίλο και βασιλιά της Βοημίας. Εξαιτίας αυτού, προσπαθεί να δηλητηριάσει τον φίλο του, βάζει τη γυναίκα του στη φυλακή και διατάζει να διώξουν τη μικρή του κόρη. Η κόρη της, η Περντίτα, επιβιώνει ωστόσο όταν ανακαλύπτεται στο καλάθι της στις ακτές της Βοημίας από βοσκούς που την υιοθετούν και την μεγαλώνουν. Ο νεαρός γιος του πεθαίνει από τη θλίψη του για τη δυσχερή θέση της μητέρας του και η Ερμιόνη λιποθυμά στο άκουσμα των ειδήσεων και δηλώνεται νεκρή. Ο Λεόντιος καταλαβαίνει τα λάθη του και γεμίζει τύψεις για την κακομεταχείριση της βασίλισσάς του. Στο τέλος του έργου, επανενώνεται με την κόρη και τη σύζυγό του, η οποία επιστρέφει από το θάνατο στο μυστηριώδες φινάλε του έργου.

Ο κριτικός λογοτεχνίας Χάρολντ Μπλουμ έχει αποκαλέσει τον Λεόντιο ως την καλύτερη αναπαράσταση του Σαίξπηρ για τη ζήλια της ανδρικής καρδιάς. Η απεικόνιση του Σαίξπηρ είναι αμφισβητήσιμη, καθώς θεωρείται ως ένας ζηλιάρης τύραννος, από πολλές απόψεις ένας πραγματικός κακός, αν και υπάρχει επίσης μια ευρέως διαδεδομένη άποψη ότι ο Σαίξπηρ ήθελε σκόπιμα να παρουσιάσει έναν παιδαριώδη, επιπόλαιο άνθρωπο.

Στους ηθοποιούς που έχουν δώσει αξιόλογες ερμηνείες ως Λεόντιος περιλαμβάνονται οι Τζόνστον Φορμπς-Ρόμπερτσον, Χένρι Ένλεϊ, Τζον Γκίλγκουντ, Τζέρεμι Άιρονς, Πάτρικ Στιούαρτ και Άντονι Σερ.

## Παραπομπές


Κατηγορία:Φανταστικοί βασιλιάδες
Κατηγορία:Φανταστικοί χαρακτήρες
Κατηγορία:Ουίλλιαμ Σαίξπηρ
Ρόου εναντίον Ουέιντ

**Roe v. Wade** ή **410 U.S. 113** (1973), είναι η ονομασία μίας απόφασης ορόσημο του Ανωτάτου Δικαστηρίου των ΗΠΑ στην οποία ενέκρινε το Σύνταγμα των Ηνωμένων Πολιτειών γενικά προστατεύει την ελευθερία μιας εγκύου γυναίκας να επιλέξει να προβεί σε άμβλωση. Η απόφαση κατέρριψε πολλούς ομοσπονδιακούς και πολιτειακούς νόμους των ΗΠΑ για τις αμβλώσεις, και πυροδότησε μια συνεχιζόμενη αντιπαράθεση στις Ηνωμένες Πολιτείες σχετικά με το εάν ή σε ποιον βαθμό η άμβλωση πρέπει να είναι νόμιμη, ποιος πρέπει να αποφασίσει τη νομιμότητα της άμβλωσης και ποιος είναι ο ρόλος των ηθικών και θρησκευτικών απόψεων. Διαμόρφωσε επίσης τη συζήτηση σχετικά με τις μεθόδους που πρέπει να χρησιμοποιήσει το Ανώτατο Δικαστήριο στη συνταγματική εκδίκαση.

Η υπόθεση κινήθηκε από τη Norma McCorvey -γνωστή με το νόμιμο ψευδώνυμο "Jane Roe" - η οποία το 1969 έμεινε έγκυος στο τρίτο της παιδί. Η McCorvey επιθυμούσε να προβεί σε άμβλωση, αλλά ζούσε στο Τέξας, όπου η άμβλωση ήταν παράνομη εκτός από τις περιπτώσεις που ήταν απαραίτητη για να σωθεί η ζωή της μητέρας. Οι δικηγόροι της, Sarah Weddington και Linda Coffee, κατέθεσαν αγωγή για λογαριασμό της στο ομοσπονδιακό δικαστήριο των ΗΠΑ κατά του τοπικού εισαγγελέα της, Henry Wade, ισχυριζόμενοι ότι οι νόμοι του Τέξας για τις αμβλώσεις ήταν αντισυνταγματικοί. Μια ομάδα τριών δικαστών του Περιφερειακού Δικαστηρίου των ΗΠΑ για τη Βόρεια Περιφέρεια του Τέξας αποφάσισε υπέρ της και κήρυξε τους σχετικούς νόμους περί αμβλώσεων του Τέξας αντισυνταγματικούς. Τα μέρη άσκησαν έφεση κατά της απόφασης στο Ανώτατο Δικαστήριο των Ηνωμένων Πολιτειών.

Στις 22 Ιανουαρίου 1973, το Ανώτατο Δικαστήριο εξέδωσε μια απόφαση 7–2 που έκρινε ότι η Ρήτρα Δέουσας Διαδικασίας της Δέκατης τέταρτης Αναθεώρησης του Συντάγματος των Ηνωμένων Πολιτειών παρέχει ένα θεμελιώδες «δικαίωμα στην ιδιωτική ζωή», το οποίο προστατεύει το δικαίωμα μιας εγκύου για άμβλωση. Ωστόσο, το Δικαστήριο ενέκρινε επίσης ότι το δικαίωμα στην άμβλωση δεν είναι απόλυτο και πρέπει να εξισορροπείται έναντι των συμφερόντων της κυβέρνησης για την προστασία της υγείας των γυναικών και της προγεννητικής ζωής.

Η απόφαση αυτή του Ανωτάτου Δικαστηρίου ήταν από τις πιο αμφιλεγόμενες στην ιστορία των ΗΠΑ. Πολιτικοί και ακτιβιστές κατά των αμβλώσεων προσπάθησαν επί δεκαετίες να ακυρώσουν την απόφαση. 
Στις 24 Ιουνίου 2022, το Ανώτατο Δικαστήριο ανέτρεψε αυτήν την απόφαση προκαλώντας διεθνείς αντιδράσεις.

## Παραπομπές


Κατηγορία:Φεμινισμός
Κατηγορία:Φεμινισμός στις Ηνωμένες Πολιτείες
Κατηγορία:Δικαιώματα των γυναικών
Κατηγορία:Έκτρωση
Λάρισα Ιταλίας

Η **Λάρισσα** ήταν μια αρχαία πόλη της Καμπανίας της νοτίου Ιταλίας.

Η μοναδική αναφορά για την ύπαρξη της πόλεως προέρχεται από τον Αλικαρνασσέα ιστορικό Διονύσιο. Επρόκειτο δηλαδή για πόλη των Πελασγών που έφυγαν από την Πελοπόννησο (είτε από την **[[Λάρισα Αχαΐας|αχαϊκή Λάρισσα]]** είτε από την **[[Λάρισα (Άργος)|αργειακή]]**). Η εν λόγω Λάρισα βρισκόταν στην Καμπανία κοντά στην Νεάπολη, αλλά ήδη κατά τον 1ο αιώνα π.Χ. είχε ξεπέσει σε πλήρη μαρασμό. 
 
Εξ άλλου η μετανάστευση των Πελασγών στην Ιταλική χερσόνησο δεν ήταν ένα σπάνιο γεγονός, αφού μαρτυρείται και από τον Ουάρρωνα , τον Αύλο Γέλλιο .

Η τοποθεσία της ιταλικής Λάρισας είναι απροσδιόριστη. Πιθανόν να βρισκόταν κοντά στην σημερινή Καρίνολα της Καζέρτα. Κατά μια άλλη εκδοχή ήταν στην Atena Lucana . 

## Παραπομπές

 
Κατηγορία:Αρχαίες πόλεις της Ιταλίας
Ποδοσφαιρικός Όμιλος Αχυρώνας-Ονήσιλος

Ο **Ποδοσφαιρικός Όμιλος Αχυρώνας-Ονήσιλος** είναι κυπριακή ποδοσφαιρική ομάδα με έδρα τη Σωτήρα και το Λιοπέτρι της επαρχίας Αμμοχώστου. Ιδρύθηκε το 2022.

## Ιστορία
Ο **Ποδοσφαιρικός Όμιλος Αχυρώνας-Ονήσιλος** δημιουργήθηκε επίσημα στις 23 Ιουνίου 2022 από τη συγχώνευση των ποδοσφαιρικών ομάδων Αχυρώνας Λιοπετρίου και Ονήσιλος Σωτήρας 2014. Η έδρα της ομάδας είναι το Δημοτικό Στάδιο Σωτήρας ενώ οι προπονήσεις διεξάγονται στο Κοινοτικό Στάδιο Λιοπετρίου. Συμμετέχει στη β'κατηγορία 

## Παραπομπές


## Δείτε επίσης

* Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 2022
Κατηγορία:Λιοπέτρι
Κατηγορία:Σωτήρα Αμμοχώστου
Ένωση Ελλήνων Χημικών

Η **Ένωση Ελλήνων Χημικών** (ΕΕΧ) είναι η επίσημη επαγγελματική ένωση και θεσμικό όργανο των Ελλήνων χημικών. Η Ένωση Ελλήνων Χημικών είναι δημόσιο νομικό πρόσωπο που υπάγεται στο Υπουργείο Βιομηχανίας, Ενέργειας και Τεχνολογίας.

Η έδρα της είναι στην Αθήνα, Ελλάδα (Κάνιγγος 27, 10682). Ιδρύθηκε το 1924 με σκοπό να ενεργεί ως επίσημος σύμβουλος της ελληνικής κυβέρνησης σε θέματα που σχετίζονται με τη Χημεία.

Η Χημεία διδάσκεται στην Ελλάδα ως κατηγορία φυσικών επιστημών από τον 19ο αιώνα. Το 1837, η χημεία διδασκόταν στα πανεπιστήμια από τον Βαυαρό Δρ Λάντερερ και αργότερα από τον Αλ. Βενιζέλο και Αν. Χρηστομάνο. Το πρώτο δημόσιο αναλυτικό εργαστήριο ιδρύθηκε στη Λέσβο ενώ το νησί βρισκόταν υπό τουρκική κατοχή. Λειτούργησε στο ισόγειο του δημοτικού συμβουλίου του νησιού μέχρι το 1902. Ο Δρ. Στεφανίδης, ο ιδρυτής του, το ονόμασε *«αστυχημείο»* και στόχος του ήταν ο έλεγχος των εισαγόμενων τροφίμων καθώς και των τοπικών νοθειών.

Το 1900 ιδρύθηκε το πρώτο Ελληνικό Αναλυτικό Εργαστήριο στα Χανιά της Κρήτης. Βομβαρδίστηκε και καταστράφηκε το 1941. Το Τμήμα Χημείας του Πανεπιστημίου Αθηνών και το τμήμα Χημικών Μηχανικών του Εθνικού Μετσόβιου Πολυτεχνείου, μερικές φορές γνωστό ως Πολυτεχνείο Αθηνών, ιδρύθηκαν το 1918. Έξι χρόνια αργότερα, η Ζωή Μελά (κόρη του Μακεδονομάχου Παύλου Μελά) συνέταξε την ιδρυτική διακήρυξη της Ένωσης Ελλήνων Χημικών μαζί με εννέα ακόμη χημικούς, στις 31 Μαρτίου στην οικεία της *(Αστερίου 17, [[Αθήνα]])*. Στη συνέχεια η ίδια διακήρυξη υπεγράφη από 53 χημικούς από διάφορα πανεπιστήμια κι ανώτερες σχολές, στις 4 Αυγούστου 1924.

Η ΕΕΧ θεσμικά παρεμβαίνει στο δημόσιο λόγο στην Ελλάδα σε ποικίλα θέματα που έχουν σχέση με τη χημεία γενικότερα. Επίσης σε ετήσια βάση, η Ένωση Ελλήνων Χημικών οργανώνει τον πανελλήνιο μαθητικό διαγωνισμό χημείας για τους μαθητές Λυκείου.

## Παραπομπές


## Εξωτερικοί σύνδεσμοι
* 

Κατηγορία:Επαγγελματικές ενώσεις στην Ελλάδα
Κατάλογος Εθνικών Βιβλιοθηκών

Πολλές εθνικές βιβλιοθήκες συνεργάζονται στο πλαίσιο του Τμήματος Εθνικών Βιβλιοθηκών της Διεθνούς Ομοσπονδίας Ενώσεων Βιβλιοθηκών και Ιδρυμάτων (IFLA) για να συζητήσουν τα κοινά τους καθήκοντα, να καθορίσουν και να προωθήσουν κοινά πρότυπα και να υλοποιήσουν προγράμματα  που τις βοηθούν να εκπληρώσουν τα καθήκοντά τους. Οι εθνικές βιβλιοθήκες της Ευρώπης συμμετέχουν στην Ευρωπαϊκή Βιβλιοθήκη. Πρόκειται για μια υπηρεσία της Διάσκεψης των Ευρωπαίων Εθνικών Βιβλιοθηκονόμων (CENL).

Αλφαβητικός κατάλογος των Εθνικών Βιβλιοθηκών:

## Α

## Β

## Γ

## Δ

## Ε

## Ζ

## Η

## Ι

## Κ

## Λ

## Μ

## Ν

## Ο

## Π

## Ρ

## Σ

## Τ

## Υ

## Φ

## Χ

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Εθνική βιβλιοθήκη

## Παραπομπές


Κατηγορία:Εθνικές βιβλιοθήκες
Κατηγορία:Κατάλογοι